《题汲古阁》
清代·顾梦麟

千编蠹走鱼，三写焉成乌。流传不足征，笔削何如无？

寻源准之宋，正讹同索逋。旁观昧所从，或谓正者诬。

古今几纪载，半讫余已图。当时两官书，将恐供樵苏。

何况正史外，百杂如散珠。一阁此贯穿，上下缥缃俱。

我来耳目眩，譬海泛一壶。尝闻莲华藏，亦假轮藏扶。

熏染即其缘，经言岂欺吾？

作者简介：（1585—1653）明末清初江南太仓人，字麟士。明崇祯副贡生。与三吴名士结应社。时称织帘先生。入清，不入城市。有《织帘居诗文集》等。